Diari Oficial de la Generalitat Valenciana


Sumari del DOGV 6420, del 20-12-2010 (2010/13909)

Informació pública de l'inici d'expropiació forçosa dels terrenys necessaris per a l'execució del projecte de construcció de glorieta de connexió del sector ADU-18 amb CV-941, PK 8+400 de San Miguel de Salinas.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13570


Organisme emissor
:   Ajuntament de San Miguel de Salinas

Tipus de document
:   Anunci

Informació pública de l'inici d'expropiació forçosa dels terrenys necessaris per a l'execució del projecte de construcció de glorieta de connexió del sector ADU-18 amb CV-941, PK 8+400 de San Miguel de Salinas. [2010/13150]  
  
\* \* \* \* \*  
El Ple de l'Ajuntament de San Miguel de Salinas, en sessió extraordinària celebrada el dia 25 de novembre de 2010, ha adoptat els acords següents:   
Primer. Declarar la utilitat pública de l'obra del Projecte de Construcció de Glorieta de Connexió del Sector ADU 18 amb CV-941, PK 8+400, terme municipal de San Miguel de Salinas, així com la necessitat ocupació dels terrenys necessaris per a l'execució d'aquesta, d'acord amb el que s'ha estipulat en els articles 9, 15 i 21 de la Llei d'Expropiació Forçosa de 16 de desembre de 1954 i el seu reglament aprovat pel Decret de 26 d'abril de 1957.  
Segon. Incoar expedient d'expropiació forçosa pel procediment de taxació conjunta per a dur a terme l'expropiació dels béns necessaris per a l'execució del Projecte de Construcció de Glorieta de Connexió del Sector ADU18 amb CV-941, PK 8+400, terme municipal de San Miguel de Salinas. I formular una relació concreta i individualitzada en què es descriguen, en tots els aspectes material i jurídic, els béns o drets que es consideren de necessària expropiació, i amb aquest fi declarar expressament la necessitat d'ocupació dels béns que consten esmentats individualment en el projecte.  
Tercer. Aprovar la relació de béns i drets de necessària ocupació que a continuació es descriu:  
Quart. Aprovar els fulls de preu just individualitzats de cada finca objecte de l'expropiació, segons valoració efectuada per l'arquitecte municipal en data 29 d'octubre de 2010, que hi ha en l'expedient.  
Cinqué. Sotmetre l'expedient d'expropiació a informació pública per un termini d'un mes, per mitjà d'anunci en el Diari Oficial de la Comunitat Valenciana, Butlletí Oficial de la Província d'Alacant i al tauler d'edictes de l'Ajuntament, així com en un periòdic de gran circulació, a fi que els que tinguen la condició d'interessats puguen formular al·legacions, reclamacions i instar rectificacions singularment quant a la titularitat de les finques i quant a la valoració del sòl, etc.  
Sisé. Notificar individualment a les persones que figuren en la relació de propietaris de béns i drets afectats el corresponent full d'apreuament i la proposta de fixació dels criteris de valoració, els quals disposaran del termini d'un mes des de la notificació d'aquest, per a acceptar-lo o rebutjar-lo. S'avisa que el silenci dels interessats es considerarà com a acceptació de la valoració fixada en el full d'apreuament formulat per l'Ajuntament, i s'entendrà determinat definitivament el preu just.  
Seté. La valoració dels béns objecte de l'expropiació es farà d'acord amb els criteris que estableix el Reial Decret Legislatiu 2/2008, de 20 de juny, pel qual s'aprova el Text Refós de la Llei del Sòl.  
Huité. En el cas que l'expropiat rebutge la valoració continguda en el full d'apreuament formulat per l'Ajuntament, es traslladarà l'expedient al Jurat Provincial d'Expropiació Forçosa perquè fixe el preu just.  
Nové. El pagament o depòsit de la valoració establida en el full d'apreuament formulat per l'Ajuntament habilita l'administració expropiant (Ajuntament) per a ocupar les finques amb l'alçament previ de les corresponents actes i produirà els efectes establits en la legislació sobre expropiació forçosa.  
De conformitat amb el que estableix l'article 18 de la Llei d'Expropiació Forçosa, se sotmet aquest expedient a informació pública durant un termini d'un mes per mitjà d'anunci en el Diari Oficial de la Comunitat Valenciana, Butlletí Oficial de la Província d'Alacant i al tauler d'edictes de l'Ajuntament, amb notificació personal als interessats, perquè els titulars de béns i drets afectats per l'expropiació puguen aportar per escrit tots les dades que permeten la rectificació dels possibles errors que s'estimen en la relació publicada o oposar-se a l'ocupació o disposició dels béns i drets per motius de forma o fons, que han de fonamentar motivadament.  
Cosa que es fa pública perquè en prengueu coneixement.  
San Miguel de Salinas, 26 de novembre de 2010.- L'alcalde: Angel Sáez Huertas.